## Carlos Mazón assistix a la inauguració del nou Centre Formatiu Asindown

*** Assegura que este projecte formatiu serà beneficiós per als seus usuaris, les empreses del tercer sector i per a impulsar la responsabilitat social empresarial**

El president de la Generalitat, Carlos Mazón, ha assegurat que el nou centre formatiu de la Fundació Asindown “és un exemple magnífic que la humilitat és el passaport perfecte per a aconseguir el que ambicionem”.

Així ho ha manifestat el president durant la inauguració de la seu ‘La mare que va’ de la Fundació Asindown, a la qual també han assistit l’alcaldessa de València, M. José Catalá, i la vicepresidenta segona i consellera de Serveis Socials, Igualtat i Habitatge, Susana Camarero.

Durant la seua intervenció, Carlos Mazón ha explicat que este centre formatiu en hostaleria i turisme serà beneficiós tant per als usuaris, és a dir persones amb síndrome de Down o discapacitat intel·lectual, com per a les empreses del tercer sector, i afavorirà sinergies per a impulsar la responsabilitat social empresarial.

Fecha: 23/11/2023